Møtereferat – Tilsynsforum

|  |  |  |
| --- | --- | --- |
| Dato: | 21.11.2024 | |
| Klokkeslett: | Kl. 10.00-14.30 | |
| Møterom: | Fysisk i Oslo med mulighet for digital deltakelse | |
| Tilstede: | **Statlige tilsynsmyndigheter:**  Representanter fra Statsforvalteren, Kartverket, Mattilsynet og Datatilsynet.  **Kommunal og fylkeskommunal egenkontroll:**  Viken kontrollutvalgssekretariat (VIKUS), Kontrollutvalgssekretariat for Oslo, Østfold kontrollutvalgssekretariat (ØKUS) og Akershus og Østfold kontrollutvalgssekretariat (AØKS). | |
| Forfall: | **Statlige tilsynsmyndigheter:**  Arbeidstilsynet og DSB.  **Kommunal og fylkeskommunal egenkontroll:**  Kontrollutvalgstjenester AS (kontrollutvalgssekretariat for Jevnaker og Lunner) og Hanne Heen Wengen (kontrollutvalgssekretariat for Nesbyen, Gol, Hemsedal og Ål). | |
| Referent: Fakra Butt | | Møteleder: Fakra Butt |
| **Sak** | **Beskrivelse** | |
|  | ****Bærum kommune deler sine erfaringer med statlig tilsyn og tilsynskalenderen, i tillegg til fremtidige ønsker/ forventninger****  **Innen utgangen av 2024 vil det være utført samlet sett 18 statlige tilsyn med Bærum kommune, hvorav 12 i regi av Arbeidstilsynet.**  **Bærum kommune delte sine erfrainger med statlige tilsyn, tilsynssamordning, tilsynstrykket og om tilsynskalenderen.**  **Se kommunens presentasjon.** | |
|  | Oppfølging av kommunens innlegg  Refleksjonsrunde- hva som er mulig å etterkomme av kommunens ønsker?   * Alle statlige tilsyn legges i Tilsynskalender   Så lenge ingen har fullstendig oversikt over alle de statlige tilsynsmyndighetene statsforvalterembetene i henhold til kommuneloven skal samordne seg med, er det vanskelig å få gjort noe med dette ønsket. De tilsynsmyndighetene vi har oversikt over, koordinerer vi oss med.  Kommunene kan imidlertid også gjøre oss oppmerksom på de myndighetene vi ikke samordner oss med, om hvorvidt disse burde inngå i samordningen.   * Endelige rapporter fra tilsynene legges fortløpende inn i Tilsynskalenderen, og det samme gjelder hendelsesbaserte tilsyn   Vi oppforderer alle statlige tilsynsmyndigheter til å dele sine tilsynsrapporter i Tilsynskalenderen, men kan ikke pålegge noen å gjøre det. Et selvstendig argument for deling av tilsynsrapporter, er mindre press på innsynsbegjæringer hos de ulike myndighetene, samt at rapportene vil gi mulighet for spredning av læringseffekter hos flere kommuner, enn den som får det aktuellet tilsynet. Ikke minst vil deling av rapporter også ha positiv effekt for kontrollutvalgssekretariatenes arbeid.  Om tilsynsrapporten pga sensitiv informasjon eller av andre grunner ikke skal deles, kan man hake av for «unntatt offentligheten» i kalenderen. På denne måten vil det ikke lenger være tvil om hvorvidt rapporten vil bli delt eller ikke.   * Regelmessig oppdatering av tilsyn som fremgår av Tilsynskalenderen   Merknadsfeltet til dato kan benyttes til å skrive en kort kommentar på hva som har blitt endret/ oppdatert etter opprettelsen av tilsynet. | |
|  | Generelle orienteringer   * Tilbakeblikk på samordnete tilsyn for 2024   Ny tilsynsrekord er satt i 2024. Pr november i år er 410 tilsyn planlagt med kommuner og fylkeskommuner i regionen. Dette tilsvarer en økning på 130% fra det planlagte nivået før årsskiftet. Det er Arbeidstilsynet som står for økningen. Arkivverket, Mattilsynet og Kartverket har uendret nivå på sine tilsynsaktiviteter, mens Statsforvalteren har redusert litt av aktiviteten sin.  Det er nødvendig av hensyn til Tilsynskalenderens legitimitet og for kommunenes forutsigbarhet, at mest mulig planlegges innen hovedfristen 1. desember. Det er for øvrig ingen tvil om at tilsynskalenderen har ført til bedre samordning av statlige tilsyn, men den kan bli enda bedre med god og tidlig «input».Vi minner her om samordningsplikten vi har, og plikten de statlige tilsynsmyndighetene har til å la seg samordne, jf. koml § 30-6.   * Kommuneøkonomien generelt og i regionen   Kommuneøkonomien har i 2023 vært preget av blant annet sterk kostnadsvekst, høye strømpriser, renteøkninger, flyktningssituasjonen m.m. Dette medførte svake netto driftsresultater enn tidligere år hvor kommunesektoren har lagt flere gode år bak seg, i hovedsak grunnet høyere skatteinntekter enn budsjettert, og bygd opp disposisjondfond i disse årene. Variasjonen mellom kommunene er imidlertid stor og større enn tidligere år. Det ligger an til enda svakere resultater i 2024 enn i 2023, noe som vil forsterke den utfordrende situasjonen kommunene står i, og særskilt for de kommuner som har negativ egenkapital. Det er flere sentrale økonomiske størrelser som har gått i feil retning siden RNB for 2024 ble presentert. Det ble først anslått reduksjon i skatteinnteketer på 2,5 mrd kroner, men nå er anslaget oppjuster til svikt på mellom 5-7 mrd. kroner. I tillegg har kostnadsveksten samt demografi og pensjonskostnader økt.  For å hjelpe kommunene ut av den vanskelige situasjonen har regjeringen foreslått en tilleggsbevilgning i rammetilskuddet for kommunesektoren på 5 mrd. kroner henholdvis for 2024 og 2025, som gir en varig økning i inntektene. Dette forslaget er foreløpig ikke vedtatt.  Vi har per november 2024 tre kommuner på ROBEK, den nye innmeldte kommunen er Nesbyen, som ble meldt inn pga merforbruk i driftsregnskapet som er større enn tre prosent av driftsinntektene. Vi har mange kommuner med utfordrende driftssituasjon akkurat nå, og noen av de er Lunner, Frogn, Skiptvet, Hvaler og Rakkestad m.fl. Disse følger vi med på.  Strammere økonomiske rammer i kombinasjon med en rekke andre utfordringer, slik som mangel på kompetanse og personell, presser frem raskere behov for omstilling og effektivisering. Dette er et arbeid kommunene i utgangspunktet kontinuerlig jobber med for å bidra til mer lønnsomhet, og aldri før vil betydningen av vellykkede omstillinger være større enn nå.  Gitt den økonomiske situasjonen kommunesektoren står i, må vi som tilsynsmyndigheter i større grad være bevisste på hvordan vi møter kommunene og om tilsyn er rett virkemiddelbruk, eller om andre mindre inngripende løsninger kan ha minst like stor nytteeffekt.   * Flere tilsynsmyndigheter å samordne oss med   Både Justervesenets og Digitaliseringsdirektoratets tilsyn med kommunesektoren omfattes av samordningsbestemmelser i kommuneloven. Dette innebærer at disse myndighetene på lik linje med de øvrige statlige tilsynsmyndigheter skal dele sine tilsynsplaner i tilsynskalenderen, og at alle myndigheter har en plikt til å ta hensyn til det samlede statlige tilsynet med den enkelte kommune eller fylkeskommune, og til relevante forvaltningsrevisjonsrapporter.   * Rydding og forenkling i styringen av kommunene, jf. [pressemeldingen](https://www.regjeringen.no/no/aktuelt/rydder-opp-og-forenkler-i-styringen-av-kommunene/id3074532/)   Kommunal- og distriktsdepartmentet har lagt fram [forslag om endringer i sektorlovgivningen](https://www.regjeringen.no/contentassets/c40b5c8d50064efdacff6afdef09a9e6/no/pdfs/prp202320240107000dddpdfs.pdf) for å sikre at oppgaver til kommuner og fylkeskommuner tildeles i lover og forskrifter, og ikke delegeres gjennom for eksempel rundskriv og delegeringsvedtak. Forslagene er en oppfølging av regjeringens tillitsreform i offentlig sektor og kommuneloven § 2-1 om det kommunale og fylkeskommunale selvstyret. [Stortinget](https://www.stortinget.no/no/Saker-og-publikasjoner/Saker/Sak/?p=99236) har nylig ferdigbehandlet denne saken. | |
|  | **Funn og refleksjoner rundt DFØs arbeid med kartlegging av**  **utviklingstrekk i statlig tilsyn med kommunesektoren**  Basert på informasjon som referansegruppen fikk presentert, og det som ble delt  på departementets tilsynsseminar er det rimelig at de statlige tilsynsmyndighetene  spør seg selv om hva som kan gjøres for at de statlige tilsynene oppleves som  mindre tidkrevende, at tilsynskalenderen blir en mer pålitelig kilde for oversikt  over omfang av tilsyn og hvordan vi kan utvikle dialog og samarbeid med den  kommunale egenkontrollen.  Refleksjonene deles ikke i referatet, men ideen og potensialet om tverretatlig  veiledning og tilsyn ses nærmere på.  Internkontroll er også et tema, som er felles for alle statlige tilsynsetater.  Hvorvidt vi forstår og tolker regelverket likt settes opp på dagsorden på  neste møte. | |
|  | **Kontrollutvalgssekretariatene deler sine ROV vurderinger og**  **planer for forvaltningsrevisjoner**   * **Akershus og Østfold kontrollutvalgssekretariatet (AØKS):**   Østfold og Akershus fylkeskommune ble etablert på ny 01.01.2024 etter  oppløsningen av Viken fylkeskommune. Det meste av arbeid, planer,  rutiner m.v. ble videreført fra Viken fylkeskommune til de tre nye  fylkeskommunene. Inntil fylkeskommunene har utarbeidet og fattet egne  politiske vedtak, vil Vikens vedtak, rutiner osv. fortsatt være gjeldende.  Aktuelle forvaltningsrevisjoner i Østfold. Rekkefølgen er satt i tråd med  kontrollutvalgets prioritering:   1. Beredskap og krisehåndtering 2. Fergetilbudet på Hvaler 3. Vold og trusler mot ansatte 4. Cybersikkerhet (tidligst oppstart 2025) 5. Ivaretakelse av biologisk mangfold innen utbygging og drift 6. Kontraktsinngåelse ved investeringsprosesser 7. Samordning av arbeidet med bærekraft og kvalitet på dataene i bærekraftsrapporteringen 8. Lærerløse timer og årstimetall   Aktuelle forvaltningsrevisjoner i Akershus. Rekkefølgen er satt i tråd med  kontrollutvalgets prioritering:   1. Beredskap og krisehåndtering 2. Utslippsmål – reduksjon av klimagasser 3. Vannforvaltning i Oslofjorden 4. Vold og trusler mot ansatte 5. Opplæringstilbud for barn/ungdom i helseinstitusjoner og institusjoner etter barnevernloven 6. Fylkeskommunens oppfølging av lærlinger i enkeltstående lærebedrifter og i opplæringskontor 7. Fylkeskommunens arbeid med klimatilpasning 8. Cybersikkerhet 9. Beredskap på fylkesveiene 10. Fylkeskommunes innsats på området integrering  * **Østfold kontrollutvalgssekretariat (Økus KOF):**   Det er utarbeidet risiko- og vesentlighetsanalyse av alle 10 kommuner i  samarbeidet. Vurderingene tar utgangspunkt i workshop med de respektive  kommunedirektørene, spørreundersøkelser til kontrollutvalgene,  administrasjonen og folkevalgte, KOSTRA analyser, budsjett – og økonomiplaner  samt regnskapsrapporter.  Noen av revisjonstemaene som går igjen blant kommunene er:   * Vold, trusler og mobbing i grunnskolen- sett fra ansatteperspektiv og elevperspektiv * Økonomistyring- effekter av tiltak * Levekår- tverrfaglig samarbeid * Integrering av flyktninger * **Kontrollutvalgssekretariat for Oslo kommune:**   I Oslo kommune er det kommunerevisjonen som arbeider med risiko- og  vesentlighetsvurderinger.  Plan for forvaltningsrevisjon og eierskapskontroll 2024-2028 ble behandlet  i bystyret på møte den 21.05.2024: [fil](https://einnsyn-fillager-api.api.oslo.kommune.no/fil?virksomhet=976819853&filnavn=c6652063ab2e45bfbfc61f0f74ef09f4_18fac13c836b6b664172dc0253b0feac.pdf)  Overordnede utviklingstrekk som berører kommunen i 2024–2028 er:   * *Befolkningsutvikling og -sammensetning:* Den antatte befolkningsveksten, og veksten i eldrebefolkningen stiller kommunen overfor utfordringer knyttet til blant annet planlegging og dimensjonering av tjenestetilbudet og utbygging og oppgradering av kommunal infrastruktur både på kort og lengre sikt. * *Økonomi:* Det kan gå mot strammere økonomiske tider. En høy gjeldsgrad vil påvirke kommunens økonomiske handlingsrom. En usikkerhet per våren 2024 er ny skatteinntekts-fordeling mellom kommunene som kan ha stor betydning for Oslo dersom 4 kommuner med høy skatteinngang må kompensere de med lav skatteinngang i større grad enn nå. * *Teknologi:* Bruk av KI gir store muligheter og vil kunne bidra til mer effektiv drift. Samtidig krever teknologien ny kunnskap og den gir flere utfordringer knyttet til blant annet personvern og sikkerhet. Det kan også gi nye sårbarheter. * *Klimaendringer:* Framover vil enhver økning i temperatur gi flere og mer intense ekstremhendelser og gjøre en klimarobust utvikling vanskeligere. | |
|  | **Gjensidig orienteringsrunde om planlagte tilsynsaktiviteter for**  **2025**   * **Statsforvalteren**   Se presentasjonen   * **Mattilsynet**   Arbeid med tilsynsplanelegging for 2025 er ikke sluttført. Leveringssikkerhet på drikkevann vil fortsatt være et prioritert tilsynsområdet.  Mattilsynet er ellers under en større omstrukturering, og vil gå bort fra dagens geografiske inndeling. De geografiske områdene vil sammenfalle med Statsforvalterembetenes struktur. Den nye organiseringen vil gjelde fra 1. mai 2025.   * **Kartverket**   Kartverket fører tilsyn med at matrikkelen blir ført i samsvar med lov og forskrift. Det planlegges 40 tilsyn på landsbasis med kommuner og fylkeskommuner, henholdsvis 20 tilsyn hvert halvår. Tilsynene gjennomføres både som stedlige- og dokumenttilsyn.   * **Datatilsynet**   Foreløpig ingen konkrete tilsynsplaner for neste år. Mulig det blir gjennomført  oppfølgingstilsyn på personopplysningssikkerheten, som var et satsningsområde  med kommunesektoren i 2023.  Videre kan barn og unge, og skoleeiers ansvar for behandling av  personopplysninger i skolen, samt undersøkelse av personvernombudet  være aktuelle temaer å føre tilsyn med neste år.   * **Arkivverket**   I påvente av en ny arkivlov gjøres det en del endringer i tilsynsaktiviteten for 2025. Det vil være svært krevende å håndtere overgangen fra gammelt til nytt regelverk i oppfølgingen av tilsyn som allerede er avholdt. Det er også behov for å revidere Arkivverkets veiledere og justere maler og metodikk til nytt regelverk.  Det blir derfor færre tilsyn fra Arkivverket i 2025 (fra 50-60 til 17 tilsyn), og alle vil bli gjennomført i første tertial.  Disse tilsynene vil ikke ta for seg hele regelverket, men se på dokumentasjon av arkivansvar og kvalitetssikring av journalføringen. Arkivverket regner med at dette vil gjøre tilsynsbelastningen betydelig mindre for kommunene.  I regionen vil Bærum, Fredrikstad og Ullensaker få tilsyn. Disse tilsynene vil bli gjennomført i februar og mars. Av tidshensyn er vi nødt til å varsle om tilsynene før Statsforvalterens formelle koordinering. | |
|  | **Oppsummering og planen videre**  Se presentasjonen for arbeidsprosessen videre og forslag til møteplan  for 2025. | |